cyanic-selkie/wikianc huggingface dataset:
সিঙ্গাপুরের উদ্যানের তালিকা
[[চিত্র:Bukit_Batok_Nature_Park,_Singapore_-_20070722.jpg|সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Bukit_Batok_Nature_Park,_Singapore_-_20070722.jpg|ডান|থাম্ব|250x250পিক্সেল|বুকিট বাটোক নেচার পার্কে লুক আউট পয়েন্ট 1 এর একটি দৃশ্য
]]
[[চিত্র:UpperPeirceReservoir-20050226.jpg|সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:UpperPeirceReservoir-20050226.jpg|থাম্ব|250x250পিক্সেল|আপার পিয়ার্স জলাধারের একটি দৃশ্য
]] ৭৫টি পার্কের তালিকা নিচে দেয়া হলো : -
পদুমশহর ইউনিয়ন
পদুমশহর ইউনিয়ন বাংলাদেশের রংপুর বিভাগের গাইবান্ধা জেলার সাঘাটা উপজেলার অন্তর্গত একটি ইউনিয়ন পরিষদ। এটি ৫৯.৫৭ কিমি২ (২৩.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৬৫৫ জন। ইউনিয়নটিতে মোট গ্রামের সংখ্যা ৩টি ও মৌজার সংখ্যা ৩টি।
কুচিয়াকোল
কুচিয়াকোল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার একটি গ্রাম ও পঞ্চায়েত এলাকা ।
মল্লরাজবংশের শাসনাধীনে
অতীতে কুচিয়াকোল জমিদারি মল্লভূম (বর্তমানে বিষ্ণুপুর) রাজাদের শাসনাধীন ছিল। রাজা চৈতন্য সিংহ দেব এর দ্বিতীয় পুত্র নিমাই সিংহ দেব কুচিয়াকোল জমিদারির পত্তন করেন। রাজা নিমাই সিংহ দেব সংস্কৃত, গানবাজনা, শিল্প ও সংস্কৃতিতে নিজের অনবদ্য কৃতিত্বের পরিচয় রাখেন।
রাধাবল্লভ সিংহ দেব
রাজা নিমাই সিংহ দেবের পৌত্র ও রাজা বীর সিংহ দেবের পুত্র রাজা রাধাবল্লভ সিংহ দেব ছিলেন এই বংশের সবচেয়ে খ্যাতিমান রাজা। রাজা রাধাবল্লভ দেব মাত্র ১৬ বছর বয়সে শাসন ভার গ্রহণ করেন। তার শাসনকালের ইতিহাস হল সুশানের ইতিহাস। ১৮৬২ খ্রীষ্টাব্দে তিনি কুচিয়াকোল রাধাবল্লভ ইনস্টিটিউশন নামে একটি উচ্চ বিদ্যালয় প্রতিষ্ঠা করেন। এছাড়াও তিনি নারীশিক্ষাতেও বিশেষ আগ্রহী ছিলেন। ১৮৭৭ এর ১লা জানুয়ারি তাকে দিল্লী রাজ দরবার থেকে 'রায় বাহাদুর' খেতাব দেওয়া হয়।
বংশপঞ্জি
রাজা নিমাই সিংহ দেব (১৭৫২-১৮৩২)(শাসনকাল ১৮০৬-১৮৩২) রাজা বীর সিংহ দেব (১৭৮২-১৮৪১) (শাসনকাল-১৮৩২-১৮৪১) রায় বাহাদুর রাধাবল্লভ সিংহ দেব (১৮২৫-?) রাজা যোগেন্দ্রনাথ সিংহ দেব রাজা বসন্ত কুমার সিংহ দেব
শিলিগুড়ি–গোরক্ষপুর এক্সপ্রেসওয়ে
শিলিগুড়ি-গোরক্ষপুর এক্সপ্রেসওয়ে পশ্চিমবঙ্গ, বিহার ও উত্তর প্রদেশের একটি পরিকল্পিত ও আসন্ন সবুজ ক্ষেত্রের নিয়ন্ত্রিত প্রবেশযোগ্য এক্সপ্রেসওয়ে। এক্সপ্রেসওয়েটি ভারতমালা পরিযোজনার অংশ হবে। এটি শিলিগুড়িকে গোরক্ষপুরের সঙ্গে সংযুক্ত করবে।
পশ্চিমবঙ্গ
শিলিগুড়ি-গোরখপুর এক্সপ্রেসওয়ে পশ্চিমবঙ্গের দার্জিলিং জেলার শিলিগুড়ি শহরে শুরু হবে। এটি দার্জিলিং জেলা অতিক্রম করে বিহার রাজ্যে প্রবেশ করবে। এক্সপ্রেসওয়েটি পশ্চিমবঙ্গে ২৭ নং জাতীয় সড়কের সমান্তরালে নির্মিত হবে।
বিহার
এই এক্সপ্রেসওয়েটি বিহারের সিওয়ান, ছাপরা, মুজাফফরপুর, সীতামারহি, মধুবনি, সুপল, সহরসা, পূর্ণিয়া এবং কিষাণগঞ্জের মধ্য দিয়ে যাবে।
উত্তর প্রদেশ
এক্সপ্রেসওয়েটি উত্তরপ্রদেশের তিনটি জেলাকে সংযুক্ত করবে, যেগুলি হল গোরক্ষপুর, দেওরিয়া ও কুশিনগর জেলা।
সুলতান মুহাম্মাদ পঞ্চম
সুলতান মুহাম্মাদ পঞ্চম (Jawi: سلطان محمد ۏ; জন্ম ৬ অক্টোবর ১৯৬৯) মালয়েশিয়ার ১৫তম রাজা এবং কেলান্টআনের সুলতান। ২০১০ সালের ১৩ই সেপ্টেম্বর, পিতা সুলতান ইসমাইল পেত্রার অসুস্থতা জনিত কারণে তার পরিবর্তে মুহাম্মাদ পঞ্চম কেলানটানের সুলতান হিসেবে আত্মপ্রকাশ করেন। ২০১৬ সালের ১৩ই ডিসেম্বর তিনি মালয়েশিয়ার রাজা হিসেবে অধিষ্ঠিত হন।
প্রাথমিক জীবন
মালয়েশিয়ার কেলানটানের ইসতানা বাতুতে টেংকু মুহাম্মাদ ফারিস পেত্রার জন্ম। তিনি কুয়ালালামপুরের এলিস স্মিথ বিদ্যালয়ে প্রাথমিক শিক্ষা সমাপনীর পর মার্কিন যুক্তরাজ্যের সেন্ট ক্রস কলেজ অক্সফোর্ডে পড়াশোনা করেন। ১৯৯১ সালে এখানকার তিনি ইসলাম শিক্ষা সেন্টার থেকে  কূটনীতি নিয়ে স্নাতক সম্পন্ন করেন।. এছাড়াও বিভিন্ন সময় তিনি লন্ডন, কানাডা, জার্মানির বার্লিনসহ ইউরোপীয়ান বিজনেস স্কুলেও শিক্ষা গ্রহণ করেছেন।
ব্যক্তিগত জীবন
মুহাম্মাদ পঞ্চম রাজ পরিবারের সদস্য টেংকু জুবাইদার সাথে ২০০৪ সালের ১৫ই নভেম্বর বিবাহ বন্ধনে আবদ্ধ হন। ২০০৮ সালে তাদের বিবাহ বিচ্ছেদ ঘটে।
২০১৮ সালের ২২শে নভেম্বর মুহাম্মাদ পঞ্চম রাশিয়ার রিহানা অক্সানা গোরবাতেনকোর সাথে বিবাহ বন্ধনে আবদ্ধ হন। ২০১৫ সালে সুন্দরী প্রতিযোগিতায় রিহানা অক্সানা গোরবাতেনকো মিস মস্কো খেতাব জয় করেন।
দায়িত্বগ্রহণ
২০১০ সালের ১৩ই সেপ্টেম্বর  টেংকু মুহাম্মাদ ফারিস পেত্রা কেলানটানের ২৯তম সুলতান হিসেবে অভিষিক্ত হন। রাজ্যের সংবিধানের Article 29A অনুসারে সুলতান হিসেবে জীবদ্দশায় অন্তত এক বছর দায়িত্ব পালন না করলে একজন সুলতান রাজা হওয়ার যোগ্যতা অর্জন করেন না। মুহাম্মাদ ফারিস পেত্রা সুলতান হওয়ার পর মুহাম্মাদ নাম গ্রহণ করেন।  অবশ্য তার পিতা, সুলতান ইসমাইল পেত্রা মালয়েশিয়ার আদালতে অসাংবিধানিকভাবে সুলতান মুহাম্মাদের পদগ্রহণের ঘোষণা দিয়ে একটি পিটিশন দাখিল করেন। সুলতান ইস্মাইল পেত্রা ২০০৯ সালের আকস্মিক স্ট্রোকের কারণে এখনো চিকিতসাধীন আছেন।
২০১০ সালের অক্টোবরে শাসকদের সম্মেলন খ্যাত কনফারেন্স অফ রুলারসে সুলতান মুহাম্মাদ পঞ্চম সর্ব প্রথম রাজা হিসেবে অংশপগ্রহণ ক্রেন। এই সম্মেলনেই তিনি অন্যান্য শাসকদের কর্তৃক সুলতান হিসেবে স্বীকৃতি পান।
মালয়েশিয়ার সম্রাট হিসেবে মুহাম্মাদ পঞ্চম দেশটির সশস্ত্র বাহিনীর কমান্ডার ইন-চীফের দায়িত্ব পালন করেন। এছাড়াও মালয়েশিয়ার সামরিক বাহিনীর রয়াল আর্টিলারি রেজিমেন্টের কলোনেল - ইন- চীফ হিসেবে তিনি সকল ধরনের অনুষ্ঠান ও কার্যক্রমে অংশ নেন।
রুহিয়া রেলওয়ে স্টেশন
রুহিয়া রেলওয়ে স্টেশন বাংলাদেশের রংপুর বিভাগের ঠাকুরগাঁও জেলার একটি রেলওয়ে স্টেশন।
ইতিহাস
রুহিয়া রেলওয়ে স্টেশন ১৯২৮ সালের ৮ই মে প্রথম চালু করা হয়। আগে এই লাইন দিনাজপুর পর্যন্ত ছিলো যা পরবর্তীতে রুহিয়া পর্যন্ত বর্ধিত করা হয়। এটি পার্বতীপুর-পঞ্চগড় লাইনে অবস্থিত ঠাকুরগাঁও জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
পরিষেবা
রুহিয়া রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:
পিতার আসন
পিতার আসন ২০০৬ সালে মুক্তিপ্রাপ্ত এফ আই মানিক পরিচালিত বাংলাদেশী চলচ্চিত্র। মুখ্য ভুমিকায় অভিনয় করেছেন শাকিব খান, অপু বিশ্বাস, নিপুণ আক্তার, আমিন খান ও রাজ্জাক। এটি পারিবারিক এবং ত্রিমুখী প্রেমের গল্প নিয়ে রচিত। এটি একটি ব্যবসাসফল চলচ্চিত্র। চলচ্চিত্রটি নিপুণ আক্তারের প্রথম মুক্তিপ্রাপ্ত চলচ্চিত্র।  চলচ্চিত্রটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।
অভিনয়
• শাকিব খান
• অপু বিশ্বাস
• নিপুণ আক্তার
• আমিন খান
• রাজ্জাক
• সুচরিতা
• আলীরাজ
• নাসরিন
• ডন
• নার্গিস আক্তার মর্জিনা
গান
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ক্রম !! গান !! গায়ক !! অভিনয় !! মন্তব্য
রাম গোপাল বর্মা
পেনমেতসা রাম গোপাল বর্মা (জন্ম ৭ এপ্রিল ১৯৬২), প্রায়ই তার আদ্যক্ষর দিয়ে গঠিত আরজিভি নামে ডাকা হয়, একজন ভারতীয় চলচ্চিত্র পরিচালক, চিত্রনাট্যকার এবং প্রযোজক। তিনি তেলুগু এবং হিন্দি চলচ্চিত্রের পাশাপাশি টেলিভিশন নাটকে তার কাজের জন্য পরিচিত। বর্মা একাধিক ধারার চলচ্চিত্র পরিচালনা করেছেন, তন্মধ্যে রয়েছে সমান্তরাল চলচ্চিত্র এবং প্রামাণ্যনাট্য চলচ্চিত্র, যা সহিংস বাস্তবতা, প্রযুক্তিগত সূক্ষ্মতা এবং কারুকাজের জন্য সুপরিচিত।    ভারতীয় চলচ্চিত্রের নবযুগের অন্যতম পথিকৃৎ হিসেবে পরিচিত,   বর্মা রাজনৈতিক অপরাধ নাট্যধর্মী শুল (১৯৯৯)-এর চিত্রনাট্যের জন্য  জাতীয় চলচ্চিত্র পুরস্কার লাভ করেন। ২০০৪ সালে তিনি বিবিসি ওয়ার্ল্ডের ধারাবাহিক বলিউড বসেস-এর আলোচ্য বিষয় ছিলেন। ২০০৬ সালে, ফিল্ম সোসাইটি অফ লিংকন সেন্টার প্রকাশিত ফিল্ম কমেন্টের গ্রেডি হেনড্রিক্স বর্মাকে পরীক্ষামূলক চলচ্চিত্রে তার কাজের জন্য "বোম্বের সর্বাধিক সফল মাভারিক" হিসেবে উল্লেখ করেন।
বর্মা ভারতীয় রাজনৈতিক ত্রয়ী এবং ভারতীয় গ্যাংস্টার ত্রয়ী উপস্থাপনের জন্য পরিচিত; চলচ্চিত্র সমালোচক রাজীব মসন্দ ধারাবাহিকটিকে "হিন্দি চলচ্চিত্রের অন্যতম প্রভাবশালী সিনেমা" হিসেবে আখ্যায়িত করেন। এই ত্রয়ীর প্রথম কিস্তি সত্য সিএনএন-আইবিএন-এর সর্বকালের ১০০ সেরা ভারতীয় চলচ্চিত্রের তালিকাভুক্ত হয়। বর্মার সাম্প্রতিক আভঁ-গার্দ কাজগুলোর মধ্যে সফল কিছু কাজ হল রক্ত চরিত্র (২০১০)-এ  "রায়ালসিমা উপদলবাদ"-এর নাট্যধর্মী উপস্থাপনা, দ্য অ্যাটাকস অব ২৬/১১ (২০১৩)-এ "২০০৮ সালেরর মুম্বই আক্রমণ", কিলিং বীরাপ্পান (২০১৬)-এ "অপারেশন কোকুন", এবং বঙ্গভীতি। (২০১৬)-এ "বিজয়বাড়া দাঙ্গা"।
পুরস্কার এবং মনোনয়ন
বর্মা একটি জাতীয় চলচ্চিত্র পুরস্কার, একটি বিমল রায় মেমোরিয়াল জাতীয় পুরস্কার, সাতটি রাজ্য নন্দী পুরস্কার, দুটি বলিউড ফিল্মফেয়ার পুরস্কার এবং পাঁচটি বলিউড মুভি পুরস্কার অর্জন করেছেন।
রয়্যাল আল আল-বাইত ইনস্টিটিউট ফর ইসলামিক থট
রয়্যাল আল আল-বাইত ইনস্টিটিউট ফর ইসলামিক থট ১৯৮০ সালে প্রিন্স হাসান বিন তালাল প্রতিষ্ঠিত এবং "রয়্যাল একাডেমি ফর রিসার্চ ইন ইসলামিক সিভিলাইজেশন (আল আল-বাইত ফাউন্ডেশন)" নামে পরিচিত ছিল এবং এর সভাপতিত্ব করেন প্রিন্স গাজি বিন মুহাম্মদ । এটি একটি বেসরকারি ইসলামী প্রতিষ্ঠান, যা জর্ডানের রাজধানী আম্মানে অবস্থিত। এই প্রতিষ্ঠানে ইসলামিক ও বুদ্ধিবৃত্তিক অধ্যয়ন ও গবেষণার একটি কেন্দ্র রয়েছে। এটি ধর্ম ও সভ্যতার কথোপকথনের ক্ষেত্রে অবদান রাখে এবং খ্রিস্টান ধর্মীয় ব্যক্তিত্বদের প্রতি মুসলিম পণ্ডিতদের নির্দেশিত কমন ওয়ার্ড উদ্যোগের সূচনায় অবদান রাখে, এবং এই উদ্যোগটি এমন প্রভাব ফেলেছে যা কিছু পক্ষের মধ্যে সংলাপ এবং সহাবস্থান প্রতিষ্ঠার দিকে ইতিবাচক বলে বর্ণনা করা হয়েছে। বিভিন্ন ধর্মের অনুসারী।
ফাউন্ডেশনের সদস্যপদে বিভিন্ন দেশের বেশ কিছু ইসলামিক ব্যক্তিত্ব অন্তর্ভুক্ত রয়েছে, যার মধ্যে রয়েছে: শেখ আল-আজহার আহমেদ আল-তায়েব, অর্গানাইজেশন অফ দ্য ইসলামিক কনফারেন্সের পরিচালক একমেলেদ্দিন ইহসানোগ্লু, ওমানের সালতানাতের মুফতি আহমেদ আল-খালিলি, মৌরিতানীয় ধর্মীয় পণ্ডিত আবদুল্লাহ বিন বেয়াহ, জর্ডানের মুফতি নূহ আল-কুদাহ এবং ফাউন্ডেশনের মহাব্যবস্থাপক তাবাহ আল-হাবিব আলী আল-জিফরি, আমেরিকান প্রচারক নোয়া কেলার এবং সিরিয়ার ধর্মীয় পণ্ডিত মুহাম্মদ আল-বুতি ।
লি ডাক থো
লি ডাক থো (Lê Đức Thọ; জন্ম: ১৪ অক্টোবর, ১৯১১ - মৃত্যু: ১৩ অক্টোবর, ১৯৯০) ভিয়েতনামের হা নাম প্রদেশে জন্মগ্রহণকারী ভিয়েতনামের বিপ্লবী, জেনারেল, কূটনীতিবিদ এবং রাজনৈতিক ব্যক্তিত্ব ছিলেন। ১৯৭৩ সালে মার্কিন যুক্তরাষ্ট্রের প্রতিরক্ষামন্ত্রী, কূটনীতিবিদ এবং ব্যবসায়ী হেনরি কিসিঞ্জারের সাথে যৌথভাবে নোবেল শান্তি পুরস্কার লাভ করেন। কিন্তু পরবর্তীতে তিনি ঐ পুরস্কার গ্রহণে অস্বীকৃতি জানিয়েছিলেন।
রাজনৈতিক জীবন
১৯৩০ সালে ডাক থো ইন্দোচীন কমিউনিস্ট পার্টি গঠনে সহায়তা করেন। ফরাসি ঔপনিবেশিক কর্তৃপক্ষ তাকে ১৯৩০ থেকে ১৯৩৬ সাল পর্যন্ত কারাগারে নিক্ষেপ করে। এরপর তাকে পুনরায় কারাগারে প্রেরণ করা হয় ১৯৩৯ থেকে ১৯৪৪ সাল পর্যন্ত। ১৯৪৫ সালে তিনি কারাগার থেকে মুক্তিলাভ করেন। ১৯ মে, ১৯৪১ সালে গঠিত ভিয়েতনামের স্বাধীনতা আন্দোলনের নেতৃত্ব প্রদানকারী ভিয়েত মিনের নেতৃত্ব দেন। এ আন্দোলন ছিল ফরাসী ঔপনিবেশিক শাসনের বিরুদ্ধে যা ১৯৫৪ সালে জেনেভায় চুক্তি স্বাক্ষর পর্যন্ত স্থায়ী ছিল।
১৯৪৮ সালে তিনি দক্ষিণ ভিয়েতনামে কোচিনচিনা কমিটি পার্টির উপ-সচিব ছিলেন। তারপর তিনি ১৯৫৫ সালে ভিয়েতনাম ওয়ার্কার্স পার্টির লাও ডং পলিটব্যুরো শাখায় যোগদান করেন যা বর্তমানে ভিয়েতনামের কমিউনিস্ট পার্টি নামে পরিচিত। ১৯৫৬ সালে দক্ষিণ ভিয়েতনাম সরকারের বিরুদ্ধে ভিয়েত কং রাজনৈতিক সংগঠন আন্দোলনে লিপ্ত হয়। ১৯৬৩ সালে থো পার্টির অন্তর্ভুক্ত ৯নং আলোচ্যসূচী বাতিল করে তাতে সম্মতি দেন।
প্যারিস শান্তি চুক্তি
১৯৬০-এর দশকের শুরুতে ভিয়েতনাম যুদ্ধে মার্কিন যুক্তরাষ্ট্র সরাসরি জড়িয়ে পড়ে। প্যারিসে শান্তি চুক্তির লক্ষ্যে ১৯৬৯ থেকে ১৯৭৩ সালের মধ্যে প্রকাশ্যে কিংবা গোপনে বেশ কিছু বৈঠক অনুষ্ঠিত হয়। ভিয়েতনামের পক্ষ থেকে জুয়ান থুই, থো এবং মার্কিন যুক্তরাষ্ট্রের প্রতিরক্ষামন্ত্রী হেনরি কিসিঞ্জার ফেব্রুয়ারি, ১৯৭০ থেকে শান্তি চুক্তির ব্যাপারে গোপনে আলাপ-আলোচনা চালাচ্ছিলেন। ২৩ জানুয়ারি, ১৯৭৩ সালে প্যারিসে শান্তি চুক্তি স্বাক্ষরিত হয়। চুক্তিতে - ৮০দিনের মধ্যে যুদ্ধবন্দীদের মুক্তি দেয়া; যুদ্ধবিরতি; দক্ষিণ ভিয়েতনামে সাধারণ নির্বাচন; দক্ষিণ ভিয়েতনামে মার্কিন সহায়তা অব্যাহত রাখা এবং উত্তর ভিয়েতনামের সেনাদের দক্ষিণ ভিয়েতনামে অবস্থান অন্তর্ভুক্ত ছিল।
২৩ জানুয়ারি শান্তি চুক্তি স্বাক্ষরিত হলেও সময়ের প্রয়োজনে আলাপ-আলোচনা অব্যাহত থাকে। কিছু অঞ্চলে তখনও যুদ্ধ চলছিল। ২৯ মার্চের মধ্যে মার্কিন যুক্তরাষ্ট্রের সেনা প্রত্যাহার করে। উত্তর ভিয়েতনামে বোমাবর্ষণ হতে থাকে। উভয় পক্ষই যুদ্ধবিরতি লঙ্ঘন করে। মে ও জুন, ১৯৭৩ সালে কিসিঞ্জার এবং থো শান্তি চুক্তির উত্তরণে প্রচেষ্টা চালাতে থাকেন। ১৩ জুন, ১৯৭৩ সালে মার্কিন যুক্তরাষ্ট্র এবং উত্তর ভিয়েতনাম যৌথভাবে প্যারিস চুক্তির পূর্ণাঙ্গ বাস্তবায়নের লক্ষ্যে স্বাক্ষর করে।
নোবেল শান্তি পুরস্কার
থো এবং হেনরি কিসিঞ্জার প্যারিস শান্তি চুক্তি আলোচনার তাদের অবদানের জন্যে যৌথভাবে ১৯৭৩ সালের নোবেল শান্তি পুরস্কারের জন্যে নির্বাচিত হন। কিন্তু, তখনো শান্তি চুক্তি সম্পন্ন হয়নি দাবী করে থো এ পুরস্কার গ্রহণে অসম্মতি জানান। যুদ্ধবিরতি বেশীদিন স্থায়ী ছিল না। ১৯৭৫ সালে উত্তর ভিয়েতনাম সাইগন এবং দক্ষিণ ভিয়েতনাম দখল করলে ভিয়েতনাম যুদ্ধের ইতি ঘটে।
তারাচাঁদ বারজাতিয়া
তারাচাঁদ বরজাতিয়া (১ মে ১৯১৪ – ২২ সেপ্টেম্বর ১৯৯২) তিনি একজন ভারতীয় চলচ্চিত্র প্রযোজক ছিলেন। তিনি ১৯৬০ থেকে ১৯৮০-এর দশক পর্যন্ত অনেকগুলি হিন্দি ভাষার চলচ্চিত্র নির্মাণ করেন। তিনিই রাজশ্রী প্রোডাকশন প্রতিষ্ঠা করেন যা আজও চলচ্চিত্র নির্মাণ-এর কাজ করে যাচ্ছে।
মান্দি বাহাউদ্দিন জেলা
মান্দি বাহাউদ্দিন জেলা, এছাড়াও বানান কর হয়ে থাকে মন্দি বাহা উদ দিন, (পাঞ্জাবি এবং ) পাকিস্তানের পাঞ্জাব প্রদেশে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির উত্তর-পশ্চিমে ঝিলাম নদী, দক্ষিণ-পূর্ব দিকে চিনাব নদী (এটি গুজরানওয়ালা জেলা এবং গুজরাত জেলা থেকে পৃথক করে) এবং দক্ষিণ-পশ্চিমে সারগোদা জেলা ঘিরে রেখেছে। জেলাটি ২,৬৭৩ বর্গকিলোমিটার (১,০৩২ মাইল) এলাকা নিয়ে গঠিত। মান্দি জেলায় বর্তমানে ১৫ লাখ জনসংখ্যার বসতি রয়েছে।
প্রশাসন
মfন্দি বাহাউদ্দিন ৩টি তহসিল এবং ৮০টি ইউনিয়নের পরিষদ নিয়ে গঠিত হয়েছে।:
জনসংখ্যা এবং ভাষা
১৯৯৮ সালের পাকিস্তানের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,১৬০,৫৫২ জন এর, যার মধ্যে থেকে প্রায় ১৪.৯৩% শহুরে বসবাসকারী ছিলেন।
মাতৃভাষা হিসেবে পাঞ্জাবী ভাষাভাষী জনসংখ্যার প্রায় ৯৭% মানুষ কথা বলে থাকে এবং এছাড়া বাকী ২.৫% উর্দু ভাষায় কথা বলে থাকেন। তবে এলাকাটিতে এখনও পর্যন্ত সবাই খুব সহজে উর্দু ভাষায় কথা বলতে পারেন।
ফরিদপুর চিনি কল লিমিটেড
ফরিদপুর চিনি কল লিমিটেড বাংলাদেশের ফরিদপুর জেলায় অবস্থিত দক্ষিণ-পশ্চিমাঞ্চলের একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
অবস্থান
বাংলাদেশের মধ্যাঞ্চলের ঢাকা বিভাগের ফরিদপুর জেলার মধুখালী উপজেলায় ঢাকা-খুলনা মহাসড়ক এর সামান্য উত্তর দিকে এই শিল্প কমপ্লেক্সটি অবস্থিত।
ইতিহাস
বিআইডিসি'র ব্যবস্থাপনায় ১৯৭৪ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৭৬ সালে সমাপ্ত হয় এবং ১৯৭৬-৭৭ সাল থেকে এতে চিনি উৎপাদন শুরু হয়। সে সময়ে ফরিদপুুর-৩ থেকে নির্বাচিত জাতীয় সংসদ সদস্য ব্যারিস্টার সৈয়দ কামরুল ইসলাম মোহাম্মদ সালেহউদ্দিন এই মিল প্রতিষ্ঠায় অগ্রণী ভূূমিকা পালন করেন।
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
উৎপাদন ক্ষমতা
এই মিলের দৈনিক আখ মাড়াই করার ক্ষমতা ১,০১৬ মেট্রিক টন এবং বার্ষিক উৎপাদনের ক্ষমতা ১০ হাজার ১৬০ মেট্রিক টন।
উৎপাদিত পণ্য
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।
কে এ মণি
কে এ মণি একজন ভারতীয় রাজনীতিবিদ এবং তামিলনাড়ু বিধানসভার সাবেক সদস্য। তিনি তামিলনাড়ু বিধানসভায় কাবিলারমলাই আসন থেকে আন্না দ্রাবিড় মুন্নেত্র কড়গম প্রার্থী হিসাবে নির্বাচিত হয়েছিলেন। তিনি পরমঠী-ভেলুরের নিকটবর্তী কুডাছড়ি গ্রামের বাসিন্দা।
ভরতখালী ইউনিয়ন
ভরতখালী ইউনিয়ন বাংলাদেশের রংপুর বিভাগের গাইবান্ধা জেলার সাঘাটা উপজেলার অন্তর্গত একটি ইউনিয়ন পরিষদ। এটি ৩৬.৮৮ কিমি২ (১৪.২৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৩৬৬ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
উক্ত ইউনিয়নে একটি রেলষ্টেষন আছে।
মনে প্রাণে আছ তুমি
মনে প্রাণে আছ তুমি ২০০৮ সালে মুক্তিপ্রাপ্ত জাকির হোসেন রাজু পরিচালিত বাংলাদেশী চলচ্চিত্র। মুখ্য ভুমিকায় অভিনয় করেছেন শাকিব খান, অপু বিশ্বাস।
সঙ্গীত
মনে প্রাণে আছো তুমি চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল। চলচ্চিত্রের "এক বিন্দু ভালোবাসা দাও" ও "কন্যা তোমার হাসিতে" গান দুটি ২০০৮ সালে জনপ্রিয়তা পায়।
নারি (ম্যাগাজিন)
নারি কাঠমুন্ডুতে অবস্থিত একটি বেসরকারী মিডিয়া সংস্থা কান্তিপুর পাবলিকেশন দ্বারা নেপালে জাতীয়ভাবে প্রকাশিত একটি মাসিক মহিলা পত্রিকা।
ম্যালেরিয়া
ম্যালেরিয়া (Malaria) হল মানুষ এবং অন্যান্য প্রাণীদের একটি মশা-বাহিত সংক্রামক রোগ যার মূলে রয়েছে প্লাজমোডিয়াম গোত্রের প্রোটিস্টা (এক ধরনের অণুজীব)। ম‍্যলেরিয়া শব্দটি সর্বপ্রথম ব‍্যবহার করেন টর্টি (Torti) ১৭৫১ সালে। ইতালিয় শব্দ Mal (অর্থ- দূষিত) ও aria (অর্থ- বায়ু) হতে Malaria (ম‍্যালেরিয়া) শব্দটি এসেছে। তখন মানুষ মনে করতো দূষিত বায়ু সেবনে এ রোগ হয়। এটি একটি সংক্রমিত স্ত্রী মশার (আনোফেলিস মশা) কামড় সাথে শুরু হয়, যা তার লালা মাধ্যমে প্রোটিস্টর সংবহন তন্ত্রের মধ্যে প্রবেশ করে এবং শেষে যকৃতেতে পৌঁছায়, যেখানে তারা পরিপক্ব হয় এবং বংশবৃদ্ধি করে। ম্যালেরিয়ার সাধারণ রোগের লক্ষণসমূহ হল জ্বর এবং মাথাব্যাথা, যা খুব গুরুতর ক্ষেত্রে কোমা বা মৃত্যুর কারণ হতে পারে। রোগটি ক্রান্তীয় অঞ্চল, ‌উপ‌-গ্রীষ্মমণ্ডলীয় এবং অনেক সাহারা-নিম্ন আফ্রিকা, এশিয়া এবং আমেরিকা অঞ্চলসহ বিষুবরেখা ঘিরে ব্যাপক বিস্তৃত।
মানুষে ১৭৫৩ সালে পাঁচটি প্রজাতির প্লাজমোডিয়াম প্রেরণ এবং সংক্রমণ ঘটতে পারে। বেশিভাগ ক্ষেত্রে মৃত্যুর কারণ হল প্লাজমোডিয়াম ফ্যালসিপেরাম, প্লাজমোডিয়াম ভাইভ্যাক্স, প্লাজমোডিয়াম ওভাল এবং প্লাজমোড,এর সাধারণত এটি ম্যালেরিয়ার সংক্রমণ ঘটায় যা খুব কম  ক্ষেত্রেই  মারাত্মক হয়ে থাকে। দক্ষিণ-পূর্ব এশিয়াতে লক্ষণীয়ভাবে জুনটিক প্রজাতি প্লাজমোডিয়াম নলসাই নামক জীবাণু একজাতের ছোটো লেজওয়ালা বাঁদরদের মধ্যে ম্যালেরিয়ার সংক্রমণ ঘটিয়ে থাকে এবং এটি মানুষের মধ্যেও তীব্র সংক্রমণ ঘটিয়ে থাকে। ম্যালেরিয়া ক্রান্তীয় অঞ্চল, ‌উপ‌-গ্রীষ্মমণ্ডলীয় অঞ্চলে বেশি দেখা যায় কারণ বৃষ্টিপাত, উষ্ণ তাপমাত্রা, এবং স্থির জল হল মশার ডিমের জন্য আদর্শ আবাসস্থল। মশারি এবং পোকা তাড়ানোর ঔষধ ব্যবহার করে মশার কামড় থেকে বাচাঁ যায় অথবা কীটনাশক স্প্রে ব্যবহার এবং স্থায়ী জল নিঃশেষিত নিয়ন্ত্রণ ব্যবস্থার মাধ্যমে রোগের বিস্তার থেকে বাচাঁ যায়।
ম্যালেরিয়া সাধারণত ব্লাড ফিল্মস ব্যবহার করে রক্তের দূরবীক্ষণ পরীক্ষা অথবা অ্যান্টিজেন-ভিত্তিক দ্রুত ডায়গনস্টিক পরীক্ষার মাধ্যমে নির্ণয় করা হয়। আধুনিক প্রযুক্তিতে প্যারাসাইটের ডিএনএ শনাক্ত করার জন্য পলিমারেজ শৃঙ্খল বিক্রিয়ার ব্যবহার উন্নত করা হয়েছে, কিন্তু এর খরচ ও জটিলতার জন্য ব্যাপকভাবে ম্যালেরিয়া-কবলিত এলাকায় ব্যবহার করা হয় না। ২০১০ সালে বিশ্ব স্বাস্থ্য সংস্থা, আনুমানিক ২১৯ মিলিয়ন ম্যালেরিয়ার ঘটনার স্থলসমূহ নথিভুক্ত করেছে। সেই বছরই, ৬,৬০,০০০ থেকে ১.২ মিলিয়ন মানুষ ম্যালেরিয়ার রোগে মারা যায়, যাদের অধিকাংশই ছিল আফ্রিকার শিশুরা। প্রকৃত মৃত্যুর সংখ্যা নিশ্চিতভাবে জানা যায় নি, কারণ অনেক গ্রামীণ এলাকায় উপলব্ধ সঠিক তথ্য নেই, এবং অনেক ক্ষেত্রে অনথিভুক্ত হয়ে থাকে। ২০১১ সালের, ৯৯টি দেশের একটি রিপোর্ট অনুসারে ম্যালেরিয়া সংক্রমণের কারণে ১,০৬,৮২০ জনের মৃত্যু হয়। ম্যালেরিয়া সাধারণত দারিদ্রতার সাথে সম্পর্ক যুক্ত এবং এছাড়াও অর্থনৈতিক উন্নয়নের একটি প্রধান বাধা হতে পারে।
প্রত্যেক বছর, প্রায় ৫১.৫ কোটি মানুষ এই রোগে আক্রান্ত হন এবং প্রায় দশ থেকে ত্রিশ লক্ষ মানুষ প্রাণ হারান যাদের মধ্যে বেশিরভাগই আফ্রিকার সাহারা অঞ্চলের শিশু। ম্যালেরিয়া খুবই পরিচিত একটি সংক্রামক রোগ এবং এটি একটি বৃহৎ জনস্বাস্থ্য সমস্যা। রোগটি প্লাজমোডিয়াম বর্গের এককোষীয় পরজীবীর দ্বারা ঘটিত হয়। কেবল চার ধরনের প্লাজমোডিয়াম পরজীবী মানুষের মধ্যে সংক্রমন ঘটায়,এদের মধ্যে সবথেকে বেশি প্রভাবিত করে প্লাজমোডিয়াম ফ্যালসিপেরাম এবং প্লাজমোডিয়াম ভাইভ্যাক্স। কিন্তু বাকি দুটি প্রজাতি (প্লাজমোডিয়াম ওভেল, প্লাজমোডিয়াম ম্যালেরি) ও মানুষকে প্রভাবিত করতে পারে।
ম্যালেরিয়া স্ত্রী-অ্যানোফিলিস মশার কামড়ের মাধ্যমে সংক্রামিত হয়। ম্যালেরিয়ার পরজীবী লোহিত রক্তকণিকার মধ্যে বংশবৃদ্ধি করে, ফলে রোগীর শরীরে রক্তসল্পতার লক্ষণ দেখা যায়। অন্যান্য সাধারণ লক্ষণসমূহ হল কাঁপুনি দিয়ে জ্বর, শীতশীত ভাব এবং বমি-বমি ভাব। এই রোগের মারাত্মক দশায় রোগীর কোমা এবং মৃত্যু পর্যন্ত ঘটতে পারে।
মশারি বা কীটনাশকে ডোবানো মশারি কিংবা অন্যান্য মশা প্রতিরোধক ব্যবহার করে, মশার কামড় প্রতিরোধ করার মাধ্যমে ম্যালেরিয়া সংক্রমণ হ্রাস করা সম্ভব। মশা নিয়ন্ত্রণের অন্যান্য উপায় হল কীটনাষক প্রয়োগ এবং জমা জল বের করা দেওয়া,যেখানে সাধারণত মশা ডিম পাড়ে।জমা পানিতে মশা ডিম পারলে,সেখানে কীটনাষক বা কেরোসিন ছিটিয়ে দিতে হবে।
কুইনাইন অথবা আর্টিমেসিনিন গ্রুপের ম্যালেরিয়া প্রতিরোধী ওষুধ দিয়ে এই রোগের চিকিৎসা করা হয়।
শ্রেণিবিন্যাস
উপ-রাজ‍্য (Subkingdom) : Protozoa
পর্ব (Phylum)        : Apicomplexa
শ্রেণি (Class)        : Sporozoa
বর্গ (Order)         : Haemosporidia
গোত্র (Family)       : Plasmodiidae
গণ (Genus)         :  Plasmodium
ইতিহাস
প্রাচীন গ্রীসের ফিজিসিয়ান হিপোক্রেটিস, যাকে "ঔষধের জনক" বলা হয়, তিনি প্রথম এই রোগের লক্ষণসমূহের বর্ণনা দেন এবং বছরের কোন সময় এটা হয় ও কোন জায়গায় রোগীরা বাস করে সেই তথ্যের সঙ্গে একটা সম্পর্ক স্থাপনের চেষ্টা করেন।
ম্যালেরিয়ার প্রথম নথিবদ্ধ চিকিৎসা পদ্ধতির সময়কাল ১৬০০ সাল, যখন পেরুর আদিবাসীরা চিনচোনা গাছের তিক্ত ছাল ওষুধ হিসেবে ব্যবহার করত। ১৬৪৯ সাল নাগাদ ইংল্যান্ডে এটাই "জেসুইট পাউডার" হিসেবে পাওয়া যেত।
১৮৮০ সাল নাগাদ চার্লস ল্যাভেরন লোহিত রক্ত কণিকা থেকে ম্যালেরিয়ার কারণ হিসেবে একটিমাত্র কোষবিশিষ্ট পরজীবী প্রোটোজোয়াকে চিহ্নিত করেন। ফলে শত বছর ধরে চলা দূষিত বায়ু সেবনের ফলে রোগ সৃষ্টির ভুল ধারণার অবসান ঘটে। ১৮৯৭ সালে ভারতে কর্মরত ব্রিটিশ ডাক্তার স‍্যার রোনাল্ড রস প্রমাণ করেন যে Anopheles (অ্যানোফিলিস) মশা এই রোগের বাহক হিসেবে কাজ করে। এ যুগান্তকারী আবিষ্কারের কারণে তাকে ১৯০২ সালে চিকিৎসা বিজ্ঞানে নোবেল পুরস্কার দেয়া হয়।
রোগের লক্ষণ
১. প্রথম দিকে মাথাধরা, ক্ষুধামন্দা, বমি বমি ভাব, কোষ্ঠকাঠিন্য, অনিদ্রা ইত্যাদি লক্ষণ দেখা দেয়। ২. দ্বিতীয় পর্যায়ে রোগীর শীত শীত অনুভূত হয় এবং কাঁপুনি দিয়ে জ্বর আসে। জ্বর ১০৫°-১০৬° ফারেনহাইট পর্যন্ত হতে পারে। কয়েক ঘণ্টা পর জ্বর কমে যায়। পরে আবার আসে। ৪৮ ঘণ্টা পর পর কাঁপুনি দিয়ে জ্বর আসা Plasmodium vivax দ্বারা সৃষ্ট ম্যালেরিয়ার প্রধান লক্ষণ। ৩. তৃতীয় পর্যায়ে রোগীর দেহে জীবাণুর সংখ্যা অসম্ভব ভাবে বেড়ে গেলে দ্রুত রক্তে লোহিত রক্ত কণিকা ভাঙতে থাকে, ফলে রক্তশূন্যতা দেখা দেয়। যকৃত বড় হয় ও সংক্রমিত হয়। প্লীহা, মস্তিষ্ক আক্রান্ত হয়ে রোগীর মৃত্যু ঘটতে পারে।
তথ্যসূত্র
১. উচ্চ মাধ্যমিক জীববিজ্ঞান (প্রথম পত্র) - ড. মোহাম্মদ আবুল হাসান
রবিউদ্দিন আহমদ
রবিউদ্দিন আহমদ (১৯২৪ - ৫ মে ১৯৭৬) ছিলেন বাংলার এমন এক রাজনৈতিক ও সাংস্কৃতিক ব্যক্তিত্ব যিনি সারাজীবন সাম্প্রদায়িকতার বিরুদ্ধে সংগ্রাম করে গেছেন। সেইসঙ্গে বাংলা ভাষার অধ্যাপনা, সম্পাদনা ও অনুবাদক ছিলেন তিনি।
জন্ম ও প্রারম্ভিক জীবন
রবিউদ্দিন আহমদের জন্ম ব্রিটিশ ভারতের অধুনা  পশ্চিমবঙ্গের হুগলি জেলার খানাকুল ২ সমষ্টি উন্নয়ন ব্লকের  অন্তর্গত নতিবপুর গ্রামে। পিতা বজলুল হক ছিলেন আকুনি বি জি বিহারীলাল ইন্সটিটিউশনের প্রধান শিক্ষক। রবিউদ্দিনের বিদ্যালয়ের পড়াশোনা পিতার স্কুলেই। ম্যাট্রিক পাশের পর তিনি কলকাতার সিটি কলেজ ভর্তি হন এবং সেখান থেকেই  কলকাতা বিশ্ববিদ্যালয়ের  স্নাতক হন।
কর্মজীবন
কাজী নজরুল ইসলাম, হুমায়ুন কবির এবং আবদুল ওদুদ সঙ্গে মিলে সঙ্কল্প নামের পত্রিকার সম্পাদনা করেন। এছাড়াও তিনি নারায়ণ চৌধুরী, কাজী আবদুল ওদুদ প্রভৃতির সঙ্গে তরুণপত্র নামের একটি পত্রিকা প্রকাশ করেন। ১৯৪৬ খ্রিস্টাব্দে কলকাতায় দাঙ্গা ও গণহত্যার সময় তিনি পার্ক সার্কাস অঞ্চলের প্রগতিশীল মুসলমান ও হিন্দুদের সঙ্গে মিশে ক্যালকাটা সেন্টার ফর কমিউন্যাল হারমনি সংগঠিত করেন। ১৯৫০ খ্রিস্টাব্দে ডাঃ গনি প্রভৃতির সঙ্গে মিলে প্রতিষ্ঠা করেন ইসলামিয়া হাসপাতাল। কবি কাজী নজরুল ইসলাম ও কবি পত্নী প্রমিলার চিকিৎসার জন্য ১৯৫৩ খ্রিস্টাব্দে কাজী আবদুল ওদুদ ও তার প্রচেষ্টায় 'নজরুল নিরাময় সমিতি' গঠিত হলে তাদের বিদেশে পাঠানোর ব্যবস্থা ও দায়িত্ব গ্রহণ করেন। তার ভাই রফিকউদ্দিন আহমদ তাদের নিয়ে ১৯৫৩ খ্রিস্টাব্দে ১০ মে সমুদ্রপথে প্রথমে ইংল্যান্ডে রওয়ানা দেন। সেখানকার মেডিক্যাল বোর্ড কবির মস্তিষ্কজনিত দুরারোগ্য ব্যাধি জানার পর ৭ ডিসেম্বর ভিয়েনা পাঠানোর ব্যবস্থা করেন। কিন্তু নিরাময়ের আশা না থাকায় কবিকে বিমানে দেশে ফিরিয়ে আনা হয়। নজরুলের ফেরার পর রবিউদ্দিন ইতালি যান। সেখানে ড.জুসেপ্পে তুচ্চি'র কাছে তিন মাসে  ইতালীয় ভাষা শিখে  রোম বিশ্ববিদ্যালয়ে বাংলা বিভাগ খোলার উদ্যোগ নেন। ইতিমধ্যে ১৯৫৩-৫৪ খ্রিস্টাব্দে সতেরটি দেশের মধ্যে চলচ্চিত্র প্রতিযোগিতায় প্রথম হয়ে বৃত্তি লাভ করেন। সেখান চলচ্চিত্র বিষয়ে ডিপ্লোমা লাভের পর বেশ কয়েকটি চলচ্চিত্রে কাজ করেন। দীর্ঘদিন রবিউদ্দিন রোম ও মিলানে বাংলা ভাষার অধ্যাপক ছিলেন। রবীন্দ্রনাথ ও নজরুলের বেশ কয়েকটি কবিতা ইতালীয় ভাষায় অনুবাদ করেন। রোমে ওরিয়েন্টাল মিউজিক একাডেমি খোলেন। এছাড়াও তিনি সেখানে ভারত-ইতালি মৈত্রী সমিতির প্রতিষ্ঠাতা-সম্পাদক ছিলেন। রামমোহন ও দারাশিকোর ধর্ম-সমন্বের আদর্শে বিশ্বাসী রবিউদ্দিন দেশে ফেরার পর ১৯৭৬ খ্রিস্টাব্দে বেদ, উপনিষদের অনুবাদের কথা ও তার নিজস্ব অসাম্প্র দায়িক মতবাদ নানা বক্তব্যে তুলে ধরেছিলেন।
রবিউদ্দিন আহমদ ১৯৭৬ খ্রিস্টাব্দের ৫ মে প্রয়াত হন।
আকিহিরো ইয়েনাগা
আকিহিরো ইয়েনাগা (家長 昭博, Akihiro Ienaga; জন্ম: ১৩ জুন ১৯৮৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
২০০৫ সালে, আকিহিরো জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ২ বছর যাবত জাপানের বয়সভিত্তিক দলের হয়ে খেলার পর, তিনি ২০০৭ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
আকিহিরো ইয়েনাগা ১৯৮৬ সালের ১৩ই জুন তারিখে জাপানের হিয়োগোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০৭ সালের ২৪শে মার্চ তারিখে, ২০ বছর, ৯ মাস ও ১১ দিন বয়সে, বাম পায়ে ফুটবল খেলায় পারদর্শী আকিহিরো পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৮৫তম মিনিটে মধ্যমাঠের খেলোয়াড় কেইতা সুজুকির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ২–০ গোলের ব্যবধানে জয়লাভ করেছিল। জাপানের হয়ে অভিষেকের বছরে আকিহিরো সর্বমোট ১ ম্যাচে অংশগ্রহণ করেছেন।
চ্যাং নৃত্য
চ্যাং নৃত্য (হিন্দি : चंग नृत्य) ভারতের রাজস্থানের একটি লোকনৃত্য । এই নামটি দিয়ে ধামাল ধুফ নৃত্য এবং দোলযাত্রা নৃত্যকেও উল্লেখ করা হয়। এটি একই নামের (দোলযাত্রা) হিন্দু উৎসবের সময় মন্দের পরাজয় উদযাপন করার জন্য করা হয়। এটি একটি দলগত নৃত্য যা পুরুষদের দ্বারা সঞ্চালিত হয় এবং এটি চ্যাং বাদ্য যন্ত্রের ছন্দময় তালে তালে গান গেয়ে গেয়ে করা হয়।
রাজস্থানের শেখাওয়াটি অঞ্চল থেকে মূলত এর উৎপত্তি হয়েছে। এই নৃত্যের সময়কাল মহা শিবরাত্রি উৎসব থেকে শুরু হয় এবং ধুলান্দিতে শেষ হয়, যা হোলি উৎসবের পরের দিন। এই লোকনৃত্যে ব্যবহৃত লোকগানকে ধামাল বলা হয়।  সমস্ত পুরুষ গান গায় নাচ এবং নাচ করে। এদিকে কেউ কেউ নাটকের প্রতিনিধিত্ব করে যাকে সাং বলা হয়।
চ্যাং নৃত্যের সময়
চ্যাং নৃত্য মহাশিবরাত্রি (ভারতের একটি উৎসব) থেকে শুরু হয়ে সারা মাস দিন ও রাতে চলতে থাকে এবং শেষ হয় হোলি উৎসবে। কৃষিকাজ ও গৃহস্থালির কাজ শেষে লোকেরা চকে (গ্রামের একটি মাঠ) জমা হয় এবং এটি উপভোগ করে।
চ্যাং নৃত্যের এলাকা
পুরো রাজস্থান জুড়ে চ্যাং নাচের অনুষ্ঠান হয়। কিন্তু এই প্রধান এলাকা শেখাওয়াতি অঞ্চল (সিকার, চুরু, ঝুনঝুনু এবং বিকানের) যেখানে এই নৃত্যটি অনেক সুশৃঙ্খল, পৃষ্ঠপোষক পরিকল্পনা সহ নিয়মতান্ত্রিক উপায়ে অনুষ্ঠিত হয়। এই নৃত্য সাধারণত রাজস্থান রাজ্যের সীমান্তবর্তী জেলাগুলিতে দেখা যায়।
ভিক্টোরিয়া স্পোর্টিং ক্লাব ক্রিকেট দল
ভিক্টোরিয়া স্পোর্টিং ক্লাব বাংলাদেশি ঘরোয়া ক্রিকেট লিগের একটি দল।
ইতিহাস
ব্রিটিশ রানী ভিক্টোরিয়ার নামানুসারে ক্লাবটির নামকরণ করা হয়। দলটি ঢাকা প্রিমিয়ার লিগ লিস্ট এ মর্যাদা পাবার আগে এই টুর্নামেন্টে চারবার শিরোপা জিতেছিল।
আইনজীবী
আইনজীবী হলেন 'আইন ব্যবসায়ী', যিনি একজন অ্যাডভোকেট, ব্যারিস্টার, অ্যাটর্নি, সলিসিটর বা আইনি উপদেশক। আইনজীবী মূলত আইনের তাত্ত্বিক বিষয়গুলির বাস্তব প্রয়োগের মাধ্যমে ব্যক্তির বা সংস্থার আইনি সমস্যার সমাধানের কাজ করে থাকেন।
বিভিন্ন দেশ তাদের নিজ নিজ আইনী ব্যবস্থা অনুযায়ী আইনজীবীদের বিভিন্ন নামে অভিহিত করে থাকেন। ব্রিটিশ আইন অনুযায়ী আইন বিষয়ে পারদর্শি এবং সনদপ্রাপ্ত যে কেউ আইনজীবী। কিন্তু স্কটিশ ভাষায় রচিত ম্যাক্স আইনে বা দক্ষিণ আফ্রিকা, ইতালিয়ান, ফরাসী, স্পেনিয়, পর্তুগিজ, স্ক্যান্ডিনেভিয়ান, পোলিশ, ইস্রায়েলীয়, দক্ষিণ এশায় এবং দক্ষিণ আমেরিকার আইন ব্যবস্থা অনুযায়ী অ্যাডভোকেট বলতে উচ্চতর শ্রেণির একজন আইনজীবীকে নির্দেশ করে।
অ্যাডভোকেট কিছু দেশে আইনজীবীদের সম্বোধনের উপায়ও বটে। যেমন: "এড. স্যার অ্যালবেরিকো জেন্টলি।"
দায়িত্ব
অধিকাংশ দেশে আইনের বিভিন্ন ধারার কাজের বিভিন্নতার কারণে আইনপেশার সাথে সংযুক্ত ব্যক্তি থাকেন যাদের আমেরিকান ধাঁচে লইয়ার বলা যায়না। এ পেশাতে আইনজীবী ছাড়াও অঙ্গাঙ্গীভাবে জড়িত থাকে মুহুরি, মোক্তার, আইন কেরানি ও জজ। নানা দেশের আইন ও তার প্রয়োগের বিভিন্নতার কারণে এই পেশার সাধারণীকৃত সংজ্ঞা দেওয়া সম্ভব না।
অ্যাডভোকেসি এমন একটি পেশা যেখানে কর্মের প্রতি নিষ্ঠা, আন্তরিকতা এবং প্রচেষ্টা ছাড়া কোনো ভাবেই উন্নতি সম্ভব না। সঠিক বিচার কাজে সাহায্য করা এবং দোষীকে চিহ্নিত করতে বিচারককে সহায়তা করার ক্ষেত্রে সততা ও নিষ্ঠা একান্ত প্রয়োজন। তাই আইনী পেশাকে মহৎ পেশা হিসেবে চিহ্নিত করা হয়। [ জেএস যাদব বনাম মোস্তফা হাজী মোহাম্মদ ইউসুফ, এআইআর ১৯৯৩, এসসি ১৫৩৫]
তবে সাধারণ ভাষায় আইনজীবী বলতে আমরা সে সকল ব্যক্তিকে বুঝে থাকি যারা আইনের সঠিক প্রয়োগের মাধ্যমে নানা ধরনের মামলার পক্ষে-বিপক্ষে আদালতে দলিল, সাক্ষ্য ও যুক্তি পেশ করে মামলা নিষ্পত্তিতে সহায়তা করেন।
তাই আইনজীবীদের কাজ সততা ও নিষ্ঠার সাথে কাজ সম্পাদন করা অত্যন্ত প্রয়োজন। কেননা তাদের একটি মিথ্যা দলিলের জন্য একজন ব্যক্তি সর্বোচ্চ শাস্তি মৃত্যুদণ্ডেও দণ্ডিত হতে পারে।
এই পেশাটি একদিকে যেমন মর্যাদার অন্যদিকে তেমনি দায়িত্বেরও বটে।
শিক্ষা
বিভিন্ন দেশে আইনের শিক্ষাপ্রণালী ও যোগ্যতা বিভিন্ন প্রকার। কলেজ বা বিশ্ববিদ্যালয়ের আইন বিভাগে পঠন পাঠন হয়। স্নাতক ও স্নাতকোত্তর ডিগ্রি প্রদান পরীক্ষা, উপযুক্ত সরকারি প্রশিক্ষণের মাধ্যমে দেওয়া হয়ে থাকে। আমেরিকা ও ইংল্যান্ডের ল স্কুল গুলিতে পড়ানো হয় এবং আমেরিকায় বার এসোসিয়েশন বা আইনজীবী সংঘ ঠিক করে কোন ল স্কুলের ডিগ্রী গ্রহণযোগ্য ও সর্বোত্তম। আমেরিকার মত কানাডাতে (কুইবেক বাদে) স্নাতক স্তরের আইন ডিগ্রি ল স্কুল গুলি থেকে দেওয়া হয় এবং এগুলির প্রায় সবই কোনো না কোনো বিশ্ববিদ্যালয়ের অধীন। অন্যান্য সমস্ত মূলত শিল্পোন্নত দেশগুলিতে পূর্ণ সময়ের আইন শিক্ষার প্রচলন আছে। উন্নয়নশীল দেশে অবশ্য আংশিক সময়ের শিক্ষা প্রচলিত, যেখানে ছাত্রদের কাজ করা ও তার উপার্জিত অর্থে পড়াশোনা করার রীতি প্রচলিত।
ভারত
ভারতে ১৯৬১ সালে তৎকালীন আইনমন্ত্রী অশোক কুমার সেন Advocates Act-1961 মে একটি নতুন আইন উপস্থাপন করেন এবং তা সংসদে পাশ হওয়ার মাধ্যমে দেশের আইন সংক্রান্ত বিষয়বস্তু পর্যবেক্ষণ, পর্যালোচনা এবং আইন প্রয়োগের সর্বোচ্চ ক্ষমতা দেওয়া হয় বার কাউন্সিলকে।
যার ফলে বার কাউন্সিল পরিচালনার জন্য ভারতে আইনজীবীর চাহিদা বৃদ্ধি পায়।
ভারতে আইনজীবী হতে হলে যে পদ্ধতি অবলম্বন করতে হবে তা হলো :
পাকিস্তান
পাকিস্তানে বিভিন্ন স্তরের আইনজীবী প্রথা প্রচলিত।
আইনজীবী
আইনজীবী হিসেবে ২ বছর কাজ করার পর একজন ব্যক্তি হাইকোর্টের আইনজীবী হওয়ার জন্য আবেদন করতে পারবে এবং সাক্ষাৎকারের এর পর সে যদি যোগ্য প্রার্থী হয় তবে হাই কোর্টে প্র্যাকটিসের লাইন্সেস পাবে।
সুপ্রিম কোর্টের আইনজীবী
হাই কোর্টে ১০ বছর সফল ভাবে প্র্যাকটিসের পর একজন আইনজীবী সুপ্রিম কোর্টে আইনজীবী হিসেবে যোগদানের যোগ্যতা অর্জন করে এবং আবেদন করার পর তা পাকিস্তান বার কাউন্সিল ও সুপ্রিম কোর্টের বিচারক কর্তৃক মূল্যায়নের মাধ্যমে তাকে লাইসেন্স প্রদান করা হয়।
বাংলাদেশ
উচ্চমাধ্যমিক সার্টিফিকেট পরীক্ষার পর ভর্তি পরীক্ষার মাধ্যমে একজন ব্যক্তি আইন বিভাগে অধ্যয়নের জন্য দেশের যে কোনো বিশ্ববিদ্যালয়ে ভর্তি হতে পারে। এরপর ৪ বছরের এলএলবি করার মাধ্যমে সেই ব্যক্তি বার কাউন্সিলের সদস্য পদ লাভের যোগ্যতা অর্জন করে।
বার কাউন্সিলের পরীক্ষায় পাশ করলেই সে আইনজীবী হিসেবে তার কর্মজীবন শুরু করতে পারে এবং ২ বছর নিম্ন আদালতে কাজ করার অভিজ্ঞতা থাকলে সে সুপ্রিম কোর্টের আইনজীবী হওয়ার লাইসেন্স লাভ করে।
পেশাগত আচরণবিধি
একজন আইনজীবীর জন্য বেশ কিছু আচরণবিধি রয়েছে যা অবশ্য পালনীয়।
আইনজীবীদের আচরণবিধির প্রধান দিকসমূহ:
প্রাচীন গ্রিসে
অতীতে লইয়ার বা আইনজীবী বলেতে প্রাচীন এথেন্সে সুবক্তা, বোঝানো হত। সমস্যা হলো এথেনীয় বক্তারা তৎকালীন নিয়ম অনুযায়ী নিজেদের মামলায় নিজেরাই লড়তেন। অন্য ব্যক্তির আইনি মামলায় বন্ধু বা সহকারী হিসেবে দাঁড়ানোর প্রবণতা দেখা যায়। দ্বিতীয়ত অন্যের কেসে পারিশ্রমিক নেওয়ার নিয়ম ছিলনা। সেই কারণে বক্তাদের পুরোপুরি আইনি সহায়ক হিসেবে বিবেচিত করা যেতনা এথেনীয় আইন অনুসারে। বন্ধুর সহায়ক হিসেবে বিনামূল্য আইনি সাহায্য দানের মধ্যেই এই পেশা আবদ্ধ থাকায় এদের পেশাগতভাবে লইয়ার বলা যায়না। যিনি এই কাজ ন্যায্য পারিশ্রমিকস্বরূপ পেশা হিসেবে করেন তাকেই আইনজীবী বলা যায়।
প্রাচীন রোমে
খ্রিস্টপূর্ব ২০৪ সালের আইনে রোমান আইনজীবীদের পারিশ্রমিক নেওয়ায় বাধা থাকায় আইনের প্রয়োগটিই অবহেলিত হয়। রোমান সম্রাট ক্লদিয়াসের আমলে এ বাধা উঠে যায়। ফ্রিটজ শুলজ এর মতে, চতুর্থ শতকে সাম্রাজ্যে আইনজীবীর ধারণা বদলাতে থাকে। তাদের কোনো বার বা সংগঠনে নাম নথিভুক্ত করে আদালতে সওয়াল করার পূর্ণ স্বীকৃতি প্রদান করা হয়। রোম সম্রাট লিওর নির্দেশ ছিল নতুন আইনজীবীদের নিয়ে আসতে হবে তাদের শিক্ষকদের শংসাপত্র এবং চার বছরের আইন শিক্ষার যোগ্যতা অর্জন করার পরেই আদালতে পেশাজীবী হিসেবে প্রবেশাধিকার পাবেন তারা।
মধ্যযুগে
রোম সাম্রাজ্যের পতনের পর এই পেশার কিছু অবনতি হয়। জেমস ব্রান্ডেজের মতে পাশ্চাত্য ইউরোপের কাউকে সেই অর্থে পেশাদার আইনজীবী বলা যেত না। ১১৫০ সালে কিছু বাক্তি আইনে অভিজ্ঞ হন তাও বিশেষ উদ্দেশ্যে। তারা রোমান ক্যাথলিক চার্চের পুরোহিত হিসেবে কাজ করতেন। ১২৩১ সালে ফরাসি কাউন্সিল নিয়ম প্রণয়ন করে যে কেউ এই পেশায় আসার আগে, বিশপ আদালতে শপথ করতে হবে। পেশাদারিত্ব প্রমাণ করার জন্যে প্রায় সারা ইউরোপেই নতুন নতুন আইন ও বিধিনিষেধ প্রণয়ন হতে থাকে। ইংল্যান্ডে ১২৭৫ সালে আইন পাশ করা হয় এবং অপেশাদারি ও ত্রুটির জন্যে আইনজীবীদের সাজার বিধান দেওয়া হয়।
আমেরিকা
১৭০০ সালের দিকে আমেরিকার উপনিবেশগুলোতে আইনী পেশা বা আইনজীবীরা শক্তিশালী হয়ে ওঠে। সে সময়ে ইংলিশ সাধারণ আইনে পারদর্শী মানুষের সংখ্যা যেমন বৃদ্ধি পেতে থাকে তেমনি বৃদ্ধি পেতে থাকে তাদের ক্ষমতা। ২১ শতকের দিকে প্রায় ১০ লক্ষ মানুষ বিভিন্ন বিশ্ববিদ্যালয় থেকে আইনে ডিগ্রী অর্জন করে এবং আইনজীবী হিসেবে কাজ শুরু করে।
ভারত
ব্রিটিশ উপনিবেশের অংশ হওয়ার কারণে ভারতে কোর্ট এবং আইনজীবীর গুরুত্ব ও চাহিদা ব্যাপক বৃদ্ধি পায়। সে সময়ে ভারতে বর্ণপ্রথার প্রচলনের কারণে বেশির ভাগ আইনজীবী আসতো উচ্চশ্রেণির ব্রাহ্মণ পরিবার থেকে। ফলস্বরূপ কেবল উচ্চশ্রেণির মানুষরাই এইসব আদালতে বিচার দাবি করতে পারতো। সাধারণ জনগণের তেমন কোনো সুযোগ ছিলো না।
১৯২০ সালে মহাত্মা গান্ধী একটি ব্যতিক্রমী বিচার ব্যবস্থার প্রস্তাব করলেও তা গ্রাহ্য হয় না। অনেক চেষ্টার পরে ভারতে সাধারণ জনগণের জন্য পঞ্চায়েত ব্যবস্থার  প্রবর্তন হলেও অন্তঃকলহের কারণে এই পরিকল্পনা ব্যার্থ হয়।
বাংলাদেশ
১৯৭১ সালে পাকিস্তান হতে স্বাধীনতা অর্জনের পর বাংলাদেশে নিজস্ব সংবিধান গঠন এবং আইনী ব্যবস্থার প্রচলন হয়। আইনী কার্যকলাপ পরিচালনার জন্য বিভিন্ন বিশ্ববিদ্যালয় স্বতন্ত্র আইন বিভাগ চালু করা হয়।
দেশের বিভিন্ন বিশ্ববিদ্যালয় থেকে  বর্তমানে বহুসংখ্যক আইনজীবী তৈরি হচ্ছে এবং বিভিন্নভাবে তারা দেশের বিচার বিভাগে তাদের অবদান রেখে যাচ্ছে।
ওয়াইজে-৮৩
ওয়াইজে-৮৩ হলো গণচীনে তৈরি একটি জাহাজ বিদ্ধংসী ক্ষেপণাস্ত্র।এটি ভূমি ও আকাশ থেকে ক্ষেপণ করা সম্ভব।
বনায়ন
বনায়ন হলো বন তৈরি বা এক সারি গাছ লাগানো যেখানে পূর্বে কখনো গাছ ছিল না।
ওয়াইজে-৮৩
সি-৮০২
সি-৮০২ হলো ওয়াইজে-৮৩ এর রফতানি সংস্করণ। এটিতে ব্যবহারকরা হয়েছে ফরাসি টিআরআই ৬০-২ টার্বোজেট। এর ব্যাপ্তি হলো. সি-৮০২এ হলো সি-৮০২ এর উন্নত সংস্করণ।এর ব্যাপ্তি হলো সি-৮০২একে হলো ওয়াইজে-৮৩কে এর রফতানি সংস্করণ।এর ব্যাপ্তি হলো
বনায়ন
অনেক সরকারি এবং বেসরকারি সংস্থা বনায়ন তৈরিতে সরাসরি অংশ গ্রহণ করছে, যা কার্বন-ডাই-অক্সাইড গ্রহণ করে।
মাঝেমধ্যে বিশেষ যন্ত্র ব্যবহার করা হয় যা গাছ লাগানোকে সহজ ও দ্রুত করে দেয়।
অনুর্বর মাটির নানা এলাকায়
কিছু জায়গাতে, পরিবেশজনিত কারণে বন তৈরি করার জন্য সেগুলোতে বিশেষ পরিচর্চা করতে হয়। উদাহরণ হিসেবে, শুষ্ক এলাকায়, যখন একবার বনকে ধ্বংস করা হয়, মাটি খুবই শুকিয়ে যায় এবং নতুন গাছ বেড়ে উঠার জন্য অনুপযোগী হয়ে পড়ে। আরেকটি বিষয় হলে মাত্রাতিরিক্ত পশুচারণ, বিশেষ করে ভেঁড়া, গরু। এসব কিছু মিলে মরুকরণ দেখা দিতে পারে এবং কর্ষণযোগ্য জমির পরিমাণ হ্রাস পায়; মাটি ছাড়া, বন বেড়ে উঠতে পারেনা। কিছু গ্রীষ্মপ্রধান অঞ্চলে, বন উজাড়ের কারণে দুরজং এর সৃষ্টি হগে পারে যা পানি প্রবেশ ও মূলের বৃদ্ধির জন্য মাটিতে বন্ধ করে দিতে পারে। কিছু এলাকায়, পুনরায় বন তৈরি করা অসম্ভব কারণ মানুষ সেগুলো ব্যবহার করছে। অন্যান্য এলাকায়, দুরজংকে ধ্বংসের জন্য যন্ত্রের প্রয়োজন, যত্ন এবং নিয়মিত পানি দেয়ার প্রয়োজন হতে পারে, আবার বিশেষ প্রতিরক্ষা যেমন বেড়া দেয়ারও প্রয়োজন হতে পারে।
বৃষ্টির জন্য বন
বিভিন্ন পরীক্ষায় বলা হয়ে থাকে বন বৃষ্টিকে আকর্ষিত করে এবং এটি থেকে বুঝা যায় কেন পশ্চিম আফ্রিকার মতো পৃথিবীর কিছু দেশে বারবার কেন খড়া দেখা দেয়। নাসার জেট পরিচালনা ল্যাবরেটরির ক্যারোল রাসমুসেনের একটি নতুন গবেষণা থেকে প্রথম জানা যায়, দক্ষিণ আমাজন অরণ্য গাছের পাতার জলীয়বাষ্প দ্বারা এটির বর্ষাকালকে নিয়ন্ত্রণ করে। এই গবেষণা থেকে বুঝা যায় বন উজাড় কম বৃষ্টিপাতের সাথে সম্পৃক্ত। ডগলাস শেল এবং ড্যানিয়েল মুর্দিয়ার্সোর করা নতুন গবেষণা অনুযায়ী পূর্বে যা চিন্তা করা হতো তার থেকে বন বৃষ্টিপাতে বড় ভূমিকা পালন করে। এটি বিবরণ করে কীভাবে বনাঞ্চল ব্যাপক পরিমাণে জলীয়বাষ্প উৎপাদন করে। ম্যাকারিভা এবং গর্শকোভ একটি প্রকল্প করেছেন যা বিবরণ করে কীভাবে বনাঞ্চল আর্দ্র বায়ুকে আকর্ষিত করে এবং গাছ দ্বারা ঢাকা অঞ্চলে বৃষ্টিপাতের পরিমাণ বৃদ্ধি পায়।
অস্ট্রেলিয়া
দক্ষিণ অস্ট্রেলিয়ার এডেলেইডে, (২০১৬ সালের জুন মাস অনুযায়ী ১.৩ মিলিয়ন লোকের একটি শহর) প্রিমিয়ার মাইক রান (২০০২ থেকে ২০১১) ২০০৩ সালে শহরের ভেতর ৩০০টি প্রকল্প এলাকায় ২০১৪ সালের মাঝে ৩০ লক্ষ গাছ ও গুল্ম লাগানোর একটি উদ্যোগ গ্রহণ করে। এডেলেইডের হাজারটা নাগরিক বিভিন্ন এলাকায় যেমন, পার্ক, বিদ্যালয়, তটরেখা, জলপ্রপাত প্রভৃতিতে গাছ লাগানোর দিন অংশগ্রহণ করে। বিশুদ্ধতা বজায় রাখতে শুধুমাত্র স্থানীয় গাছগুলোই লাগানো হয়। তিনি বলেন এই প্রকল্পের লক্ষ্য ছিল শহরকে সুন্দর করা এবং আরও বাসযোগ্য করে তুলা; বাতাস এবং পানির মান উন্নত করা এবং এক বছরে ৬০০,০০০টন কার্বন ডাই-অক্সাইড কমিয়ে এডেলেইডে গ্রীনহাউজ গ্যাসের নির্গমন হ্রাস করা।
ব্রাজিল
এখানে অতিরিক্তমাত্রায় আমাজনে বন উজাড় চলছে।
ব্রাজিলেও বনায়নের জন্য নানা উদ্যোগ নেয়া হচ্ছে। ব্রাজিলের প্যারাতে করা একটি বনায়ন প্রকল্প অনুসারে, ২০১৩ সালের মাঝে বন উজাড়িত জায়গাতে ১০০ কোটি গাছ লাগানোর উদ্যোগ নেয়া হয়েছে।
চীন
ইতিহাস থেকে জানা যায় চীনের বেশিরভাগ গাছপালায় ঢাকা জায়গাতে বন উজাড় হয়ে গিয়েছে। যদিও চীন পুনর্বনায়ন তৈরিতে লক্ষ্য তৈরি করেছে, কিন্তু এই লক্ষ্যগুলো ৮০ বছরের অধিক সীমানায় স্থাপিত এবং ২০০৮ সালের মাঝে এটি তেমন পূর্ণ হয়নি। চীন এই সমস্যাগুলো দূর করতে চীনের সবুজ প্রাচীরের মতো কিছু প্রকল্প করেছে, যেটির উদ্দেশ্য হলো ব্যাপক পরিমাণ বন তৈরি এবং গোবি মরুভূমির বিস্তৃতি বন্ধ করা।
১৯৮১ সালে একটি আইন প্রণয়ন করা হয় যে প্রত্যেক স্কুল শিক্ষার্থী যাদের বয়স ১১ বছরের উপরে তাদেরকে প্রতিবছর কমপক্ষে একটি গাছ লাগাতে হবে। যার কারণে, পৃথিবীর যেকোন দেশ বা অঞ্চল থেকে চীনে বনায়নের হার সবচেয়ে বেশি, ২০০৮ সালে বনাঞ্চলের পরিমাণ ছিল ৪৭,০০০ বর্গ কিলোমিটার। যদিও, আন্তর্জাতিক গড় থেকে মোট জমির হিসেবে বনাঞ্চলের পরিমাণ অনেক কম।
কার্বন ব্রিফের মতে, ১৯৯০ থেকে ২০১৫ সালের মাঝে চীনই সবচেয়ে বেশি গাছ লাগিয়েছিল। কারণ ১৯৯৯ সালে চীন সরকার $১০০ বিলিয়নের বেশি বিনিয়োগ করে বনায়নের জন্য, যা দিয়ে ১২টি প্রদেশে ৩৫বিলিয়নের বেশি গাছ লাগানো হয়। ২০১৫ সালে, চীনের বনাঞ্চল তৈরি হয় ৭৯এম হেক্টর জমি।
ইউরোপ
ইউরোপের বেশিরভাগ ঐতিহাসিক বনাঞ্চল উজাড় করা হয়েছে। ১৯৯০ সাল থেকে বনায়নের জন্য ইউরোপিয়ান ইউনিয়ন কৃষকদের অর্থ প্রদান করে আসছে, এটি কৃষকদের কৃষিজমিকে পুনরায় বনে পরিণত করতে এবং সেই বনের ব্যবস্থাপনার জন্য খরচ দিয়ে থাকে। ১৯৯৩ এবং ১৯৯৭ সালের মাঝে, ইউরোপিয়ান ইউনিয়নের এই নীতির কারণে ৫,০০০ বর্গ কিলোমিটার জমিতে পুনর্বনায়ন করা সম্ভব হয়েছে। ২০০০ এবং ২০০৬ সালের মাঝে আরেকটি দ্বিতীয় কার্যক্রমে, ১,০০০বর্গ কিলোমিটার জমিতে বনায়ন করা সম্ভব হয়েছে। এই ধরনের তৃতীয় কার্যক্রম শুরু হয় ২০০৬ সালে। এই কার্যক্রমগুলোর জন্য ইউরোপে বনাঞ্চল প্রতি বছর ৮,০০০ বর্গ কিলোমিটার করে বৃদ্ধি পাচ্ছে।
খাদ্য এবং কৃষি সংস্থার মতে, ১৯৯০-২০০৫ সালের মাঝে ইউরোপের স্পেনে বনায়নের হার তৃতীয় দ্রুততম ছিল, যা ছিলো যথাক্রমে আইসল্যান্ড এবং আয়ারল্যান্ডের পরে। ঐ বছরগুলোতে, সর্বমোট ৪৪,৩৬০ বর্গ কিলোমিটার বনায়ন করা হয় এবং বনাঞ্চলের পরিমাণ ১৩,৫ থেকে ১৭,৯ মিলিয়ন হেক্টরে উন্নিত হয়। ১৯৯০সালে, স্প্যানিশ অঞ্চলের ২৬.৬% এলাকা বনাঞ্চল ছিল। ২০০৭সাল অনু্যায়ী, এই পরিমাণ বেড়ে ৩৬.৬% হয় যা ইউরোপিয়ান ইউনিয়নের মাঝে পঞ্চম বৃহত্তম বনাঞ্চল এলাকা।
ইরান
সারা পৃথিবীর তুলনায় ইরানে সবচেয়ে কম বনাঞ্চল রয়েছে যা হলো মোট জমির প্রায় ৭ শতাংশ। প্রায় ৬০ লক্ষ্য বনের দ্বারা এই মান কমে গিয়েছে যাদের মাঝে আছে ওক, আলমন্ড এবং পেস্তা বাদাম। অন্যান্য উর্বর উষ্ণ অঞ্চলের থেকে এখানে মাটির নিম্নস্তরের কারণে, বৃহৎ আকারে বনায়ন করা কষ্টকর।
ইসরায়েল
২৪০ মিলিয়নের অধিক গাছ নিয়ে, ব্যাপক বনায়ন উদ্যোগে ইসরায়েলই প্রথম দুটি দেশের একটি দেশ যেটি ২১শতাব্দীতে এই পরিমাণ গাছ লাগাতে পেরেছে। বেশিরভাগ ইসরায়েলের বন তৈরি হয়েছে ইহুদি জাতীয় তহবিল দ্বারা করা ব্যাপক বনায়ন উদ্যোগ থেকে।
২০০৯ সাল থেকে, নতুন শহর রাওয়াবির (রমল্লাহর উত্তরে) তীরে তৈরি হওয়া বনাঞ্চলের জন্য ইহুদি জাতীয় তহবিল ফিলিস্তিন সরকারকে ৩,০০০ উদ্ভিদের চারা প্রদান করেছে।
জাপান
দ্বিতীয় বিশ্বযুদ্ধের পর জাপানে বনায়ন প্রকল্প শুরু হয়, যখন বনগুলো কড়িকাঠের জন্য পরিষ্কার ছিল। এবং এটি করা হয় প্রবাসী কৃষকদের আকর্ষণ করতে তৃণভূমি তৈরির জন্য। যখন তৃণভূমিগুলো পরিত্যক্ত করা হয় তখন জাপানে বনের জন্য নতুন পরিকল্পনা ব্যবস্থা উত্থাপন করা হয়।
উত্তর আফ্রিকা
বেশিরভাগ আফ্রিকান দেশ যেগুলোর সীমানা সাহারা মরুভূমির সাথে রয়েছে সেগুলো মহাসবুজ প্রাচী প্রকল্পে কাজ করছে। $৮-বিলিয়নের এই প্রকল্প ২০৩০ সালের মাঝে ১০০ মিলিয়ন হেক্টর অনুর্বর জমিকে পূর্বাবস্থায় ফিরিয়ে আমার উদ্যোগ নিয়েছে।
তাছাড়া উত্তর আফ্রিকাতে, সামুদ্রিক পানি গ্রীনহাউজের সাথে সাহারা বন প্রকল্পও প্রস্তাব করা হয়েছে। সেনেগালের মতো কিছু দেশেও মরুকরণ প্রতিরোধ করতে কয়েকটি প্রকল্প উন্মোচন করা হয়েছে। ২০১০ সাল অনুযায়ী, আফ্রিকান নেতারা কার্যকারীতা বৃদ্ধির জন্য প্রাকৃতিক সম্পদকে একত্রিক করা নিয়ে আলোচনা করেছেন। তাছাড়া, অন্যান্য প্রকল্প যেমন নিগারের কিটা প্রকল্প পূর্বে উন্মোচন করা হয়েছিল এবং সেটি মরুদ্যানের ক্ষয়ক্ষতি পুনরুদ্ধার করতে সক্ষম হয়েছিল।
তুর্কি
যেহেতু গত কয়েক হাজার বছরে তুর্কিতে বন উজাড় করা হয়, কিছু লেখক এই ধরনের বনের উৎপত্তিকে "বনায়ন" এবং কিছু লোক "পুনর্বনায়ন" বলে থাকে। তুর্কি শব্দ "ağaçlandırma" দ্বারা এই দুই বনের প্রত্যেকটিকেই বুঝাতে পারে।
শ্যাম্পু
thumb|right|300px|বিশ শতকের শুরুর দিকে তৈরি হওয়া যুক্তরাষ্ট্রের [[ওয়াশিংটন ডি.সি.-এর সি.এল. হ্যামিল্টন কোম্পানির প্রস্তুতকৃত শ্যাম্পু]] শ্যাম্পু হচ্ছে চুলের যত্নে ব্যবহৃত একটি পণ্য। এটি মূলত চুল থেকে তৈলাক্তভাব, ময়লা, খুশকি, পরিবেশের বিভিন্ন বিষাক্ত পদার্থ, এবং অন্যান্য দূষিত পদার্থ চুল থেকে দূর করে। অর্থাৎ শ্যাম্পু চুলে অবাঞ্ছিত পদার্থ পরিষ্কার করে এবং তৈরি হতে বাধা দেয়, কারণ এসকল পদার্থ চুলের ক্ষতি করে এবং সেই সাথে চুল সামলাতে সমস্যার সৃষ্টি করে।
শ্যাম্পু করার পরবর্তীকালে প্রায় সময়ই যা ব্যবহার করা হয়, তা হচ্ছে কন্ডিশনার, যা চুল আচড়ানো, ও চুলের স্টাইল করার সময় চুলকে নমনীয় হতে সাহায্য করে। শ্যাম্পু করার পর চুলে যে রুক্ষতার সৃষ্টি হয়, কন্ডিশনার তা কাটিয়ে চুলকে আরো নরম করে।
ইতিহাস
প্রাচীন ভারতে শ্যাম্পু জাতীয় দ্রব্য চুলে ব্যবহার করা হতো ।
আমলকী, ক্ষুণ ও বিবিধ বীরুৎ জাতীয় উদ্ভিদ থেকে তা প্রস্তুত করা হতো।
১৭৬২ সালের দিকে, হিন্দি শব্দ চাম্পু (चाँपो) থেকে ইংরেজি শ্যাম্পু শব্দটির উৎপত্তি ঘটে। শব্দটি সংস্কৃত ভাষার "চপ্" ধাতু থেকে উৎপন্ন । হিন্দি শব্দটির দ্বারা তেল বা তৈলাক্ত কোনো বস্তুর দ্বারা মাথা ম্যাসেজ করাকে বোঝানো হতো। এ ধরনের শব্দের প্রচলন উত্তর ভারতের বিভিন্ন ভাষাতেও প্রচলিত ছিলো। এই শব্দটি এবং মাথা ম্যাসেজের এই পদ্ধতিটি সর্বপ্রথম ব্রিটেনে পরিচয় করিয়ে দেন বাঙালি উদ্যোক্তা শেখ দীন মুহাম্মদ।১৮০০ দশকের শুরুর দিকে দ্বীন মোহাম্মদই স্টিম বাথের প্রচলন ঘটান। পরবর্তীতে তিনি তার আইরিশ স্ত্রীকে সঙ্গে নিয়ে একসাথে লন্ডনে "মোহাম্মদ'স স্টিম অ্যান্ড ভ্যাপোর সি ওয়াটার মেডিকেটেড বাথস" নামে ইংল্যান্ডের ব্রাইটনে একটি পার্লার খোলেন। সেখানে গ্রাহকরা টার্কিশ বাথের মতো গোসলের সুবিধা ও চুলের যত্নে ভারতীয় চাম্পি (শ্যাম্পুয়িং) পদ্ধতি গ্রহণ করতেন। সেসময় এক প্রকার থেরাপিমূলক ম্যাসেজ হিসেবে চাম্পি ব্যবহৃত হতো। দ্বীন মোহাম্মদ রাজা চতুর্থ জর্জ ও চতুর্থ উইলিয়ামের 'শ্যাম্পু সার্জন' হিসেবেও নিয়োগ পেয়েছিলেন।
কে লিঙ্গমুথু
কে লিঙ্গমুথু একজন ভারতীয় রাজনীতিবিদ এবং গুডিয়াথাম আসন থেকে ১৪তম তামিলনাড়ু বিধানসভার সদস্য ছিলেন। তিনি ভারতের কমিউনিস্ট পার্টির প্রতিনিধিত্ব করেছিলেন।
গঙ্গাভরম বন্দর
ইতিহাস
বন্দরটির নির্মাণ শুরু হয় ২০০৫ সালে এবং ২০০৯ সালে এই বন্দরটি উদ্বোধন করেন অন্ধ্রপ্রদেশের মুখ্যমুন্ত্রী ওয়াই.এস রাজাসেখারা রেড্ডি।
যেখানে বোরম্মা গদ্দা নদী সমুদ্রে মিলিত হয়, সেই স্থানে বন্দরটি অবস্থিত। গঙ্গাভড়াম ও দীবাপালেম গ্রামের জেলেরা এই বন্দর নির্মাণের দ্বারা সরাসরি ক্ষতিগ্রস্ত হয়েছিল। তারা ইয়ারদাতে একটি বিকল্প মাছ ধরার নৌকা বা ট্রলারের জন্য জেট নির্মাণ এবং একটি ত্রাণ ও পুনর্বাসন ব্যবস্থায় দাবি জানায়।
ডিভিএস রাজু গ্রুপ বন্দরের উন্নয়নে ₹১৮.৫০ বিলিয়ন টাকা বিনিয়োগ করেছে। [1] গঙ্গাভরাম পোর্ট লিমিটেড এর জন্য ₹১১.৭০ বিলিয়ন টাকা ঋণ দিয়েছে স্টেট ব্যাঙ্ক অফ ইন্ডিয়াসহ ১৩ টি ব্যাঙ্কের একটি কনসোর্টিয়াম। এই টাকা বন্দরের প্রথম ধাপের উন্নয়নের জন্য তহবিল গঠন করবে।
বিশাখাপত্তনাম বন্দরের সাথে তুলনা
গঙ্গাভরাম পোর্ট লিমিটেডের প্রথম খরিদ্দার হচ্ছে রাষ্ট্রীয় ইস্পাত নিগম লিমিটেড, যেটি বিশাখাপত্তনম ইস্পাত কারখানা পরিচালনা করে এবং পূর্বে বিশাখাপত্তনাম বন্দর ব্যবহার করত কাঁচামাল আমদানির জন্য। গঙ্গাভরাম পোর্ট লিমিটেড রেলওয়ে পরিবহন খরচ কমাতে বিশাখাপত্তনাম ইস্পাত কারখানায় আমদানিকৃত কাঁচামাল সরাসরি পরিবহন করার জন্য কনভেয়ার নির্মাণের পরিকল্পনা করছে।
বিশখাপত্তনম বন্দরের ব্যবসা যেনও অনিশ্চিত না হয়ে পড়ে, এই জন্য বিশাখাপত্তনাম বন্দরটির মালিকানা ভারত সরকার, বিশাখাপত্তনাম বন্দর এবং গঙ্গাভরাম বন্দরের বেসরকারি পরিচালক গোষ্ঠীর মধ্যে একটি যৌথ উদ্যোগের প্রস্তাব দিয়েছিল। তবে, এই প্রস্তাবটি তৎকালীন অন্ধ্রপ্রদেশের মুখ্যমন্ত্রী এন. চন্দ্রবাবু নাইডু কর্তৃক প্রত্যাখ্যাত হয়েছিল।
ডিভিএস রাজু, বন্দরের উদ্বোধন অনুষ্ঠানের সময় সাংবাদিকদের সাথে কথা বলার সময়, বলেন গঙ্গাভরাম বন্দরটি বিশাখাপত্তনাম বন্দরের  প্রতিযোগী হিসেবে নয়, বরং প্রকৃত পরিপূরক বন্দর হিসাবে পরিচালিত হবে।
গঙ্গাভরাম বন্দর বৃহত্ত আকারের ২,০০,০০০ ডিডবলুটি জাহাজগুলি পরিচালনা করতে সক্ষম। রাজ্য সরকার গঙ্গাভরাম বন্দর থেকে ₹২১ কোটি টাকা ব্যয়ে একটি চার লেনের উড়ালপুল নির্মাণের পরিকল্পনা করছে।
পন্য নিয়ন্ত্রণ
বন্দরটি ২০১৪-২০১৫ সালে ২০.৭৪ মিলিয়ন টন পণ্য পরিবহন করে।এর আগের বছর বন্দরটি ১৫ মিলিয়ন টনের বেশি পণ্য পরিবহন করেছিল। বন্দরটি ২০১৬-২০১৭ অর্থবছরে ১৮.০৪ মিলিয়ন টন পণ্য পরিবহন করেছে।
ব্যারি শেফার্ড
ব্যারি কেনেথ শেফার্ড, ওএএম (Barry Shepherd; জন্ম: ২৩ এপ্রিল, ১৯৩৭ - মৃত্যু: ১৮ সেপ্টেম্বর, ২০০১) পশ্চিম অস্ট্রেলিয়ার ডনব্রুক এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৩ থেকে ১৯৬৫ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ব্যারি শেফার্ড।
প্রথম-শ্রেণীর ক্রিকেট
কিশোর বয়সেই অস্ট্রেলীয় রুলস ফুটবল, হকি ও ক্রিকেটে অসাধারণ দক্ষতা প্রদর্শনে সক্ষম হয়েছিলেন। বিদ্যালয় বালকদের ফুটবলে দুইবার পশ্চিম অস্ট্রেলিয়ার প্রতিনিধিত্ব করেন। প্রথম বছরেই তাসমানিয়ায় উৎসবের খেলায় সেরা খেলোয়াড়ের পুরস্কার লাভ করেন। পরের বছর মেলবোর্নে রানার-আপ হয়েও একই পদক লাভ করেন। ফলশ্রুতিতে, রিচমন্ড ফুটবল ক্লাব তাকে দলের অন্তর্ভূক্তির প্রশ্নে বেশ আগ্রহ দেখায়। এছাড়াও, হকিতে পশ্চিম অস্ট্রেলিয়ার পক্ষে খেলেন। ফুল ব্যাক অবস্থানে থেকে অস্ট্রেলীয় নির্বাচকমণ্ডলীর আস্থা অর্জন করেন। তবে, ক্রিকেট খেলার দিকেই পরবর্তীকালে ধাবিত হন।
১৮ বছর বয়সে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেটে অভিষেক ঘটে তার। পরবর্তীতে রাজ্য দলটির অধিনায়কের মর্যাদাপ্রাপ্ত হয়েছিলেন। লড়াকু চিত্তের অধিকারী হিসেবে পরিচিতি লাভ করেন। দলকে স্থিরতায় আনেন ও মাঠে প্রভূতঃ সফলতা পান। নিজ শহরে কুইন্সল্যান্ডের বিপক্ষে অভিষেক ঘটা প্রথম-শ্রেণীর খেলার দ্বিতীয় ইনিংসে দলীয় সংগ্রহ ৮৭/৬ থেকে ২৬৮/৮-এ নিয়ে যান। রে লিন্ডওয়াল, কেন ম্যাকে ও রন আর্চারের বোলিং আক্রমণ মোকাবেলা করে অপরাজিত ১০৩ রানের ইনিংস খেলেন। এরফলে, ওয়েস্টার্ন অস্ট্রেলিয়ার তৃতীয় খেলোয়াড় হিসেবে শেফিল্ড শিল্ডের অভিষেক ঘটা খেলায় সেঞ্চুরি করেছেন। বাদ-বাকীরা হচ্ছেন জন শী ও আলেকজান্ডার বারাস। কেন মিউলম্যানও শেফার্ডের পূর্বে অভিষেক খেলায় সেঞ্চুরি করেছেন। তবে, ঐ খেলাটি সফররত দক্ষিণ আফ্রিকা দলের বিপক্ষে ছিল।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্টে অংশগ্রহণ করেছেন ব্যারি শেফার্ড। ১১ জানুয়ারি, ১৯৬৩ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৪ মে, ১৯৬৫ তারিখে পোর্ট অব স্পেনে স্বাগতিক ওয়েস্ট ইন্ডিজের বিপক্ষে সর্বশেষ টেস্টে অংশ নেন তিনি।
খাঁটিমানের বামহাতি ব্যাটসম্যান হিসেবে ব্যারি শেফার্ডের ব্যাপক পরিচিতি ছিল। নয় টেস্টের চৌদ্দ ইনিংসে অংশগ্রহণ করে পাঁচটি অর্ধ-শতরান করলেও কোনটিকেই তিন অঙ্কের কোটায় নিয়ে যেতে পারেননি। দূর্ভাগ্যজনকভাবে ১৯৬৪ সালের ইংল্যান্ড সফর থেকে তাকে উপেক্ষার শিকার হতে হয়। এছাড়াও, দলের ব্যাটিং শক্তিমত্তার কারণে তিনি সীমিত পর্যায়ের সুযোগ পেয়েছিলেন।
১৯৬২-৬৩ মৌসুমে ইংল্যান্ড দল অস্ট্রেলিয়া গমন করে। সিডনিতে অ্যাশেজ সিরিজের তৃতীয় টেস্টে অংশ নেন। পিটার বার্জের স্থলাভিষিক্ত হন তিনি। প্রথম ইনিংসে ইংল্যান্ডের অফ-স্পিনার ফ্রেড টিটমাসের বোলিং তোপে অস্ট্রেলীয় ব্যাটিং মেরুদণ্ড ভেঙ্গে পড়লেও তিনি ৭১ রানের অপরাজিত ইনিংস খেলেন। টিটমাস ৭/৭৯ বোলিং পরিসংখ্যান গড়েছিলেন। প্রস্তুতিমূলক অন্যান্য খেলায় তেমন ভালো করতে না পারায় এক পর্যায়ে ইংরেজ দল ভেবেছিল যে, তাকে হয়তোবা পরবর্তীতে দলে নিতে পারবে। সিরিজের বাদ-বাকী খেলায় তিনি আর মাত্র ২৩ রান তুলতে পেরেছিলেন। ফলে, পঞ্চম টেস্টে পুনরায় পিটার বার্জকে দলে নেয়ায় তাকে মাঠের বাইরে অবস্থান করতে হয়। তাসত্ত্বে ৪৭.০০ গড়ে ৯৪ রান তুলেছিলেন ও অস্ট্রেলীয়দের মধ্যে ব্যাটিং গড়ে তৃতীয় স্থান দখল করেন।
ভারত ও নিউজিল্যান্ড বাদে পৃথক চারটি দেশের বিপক্ষে টেস্ট ক্রিকেটে অংশগ্রহণ করেছিলেন। ৪১.৮৩ গড়ে ৫০২ রান তুললেও কোন শতরানের সন্ধান পাননি তিনি। একমাত্র টেস্ট ব্যাটসম্যান হিসেবে পাঁচশতাধিক রান তুললেও কোন শতরান করতে পারেননি।